CELEX: 62017TN0783
Language: el
Date: 2017-12-01 00:00:00
Title: Υπόθεση T-783/17: Προσφυγή της 1ης Δεκεμβρίου 2017 — GE Healthcare κατά Επιτροπής

5.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/34
            
         Προσφυγή της 1ης Δεκεμβρίου 2017 — GE Healthcare κατά Επιτροπής
   (Υπόθεση T-783/17)
   (2018/C 042/48)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: GE Healthcare A/S (Όσλο, Νορβηγία) (εκπρόσωποι: D. Scannell, Barrister, G. Castle και S. Oryszczuk, Solicitors)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής C(2017) 7941 τελικό της 23ης Νοεμβρίου 2017 περί αναστολής των αδειών κυκλοφορίας του φαρμάκου Omniscan (INN γαδοδιαμίδη)·
            
         
               —
            
            
               να καταδικάσει την καθής στα δικαστικά και πάσης άλλης φύσεως έξοδα στα οποία υποβλήθηκε η προσφεύγουσα όσον αφορά την κρινόμενη υπόθεση.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει πέντε λόγους.
   
               1.
            
            
               Με τον πρώτο λόγο, η προσφεύγουσα προβάλλει ότι η προσβαλλόμενη απόφαση αντίκειται στο άρθρο 116 της οδηγίας 2001/83/ΕΚ (1).
            
         
               2.
            
            
               Με τον δεύτερο λόγο, η προσφεύγουσα προβάλλει ότι η προσβαλλόμενη απόφαση αντίκειται στην αρχή της προφυλάξεως.
            
         
               3.
            
            
               Με τον τρίτο λόγο, η προσφεύγουσα προβάλλει ότι η προσβαλλόμενη απόφαση αντίκειται στην αρχή της απαγορεύσεως των διακρίσεων.
            
         
               4.
            
            
               Με τον τέταρτο λόγο, η προσφεύγουσα προβάλλει ότι η προσβαλλόμενη απόφαση δεν συνάδει, εν πάση περιπτώσει, με την αρχή της αναλογικότητας.
            
         
               5.
            
            
               Με τον πέμπτο λόγο, η προσφεύγουσα προβάλλει ότι η προσβαλλόμενη απόφαση αντίκειται στη γενική αρχή της χρηστής διοικήσεως.
            
         
      (1)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση (ΕΕ 2001, L 311, σ. 67).